สหกรณ์คลองจั่นวุ่นเร่งหาเงิน1หมื่นล้าน
สหกรณ์ฯ คลองจั่น เร่งหาเงิน 1 หมื่นล้าน ขอตั้งคณะกรรมร่วม 3 ฝ่าย แก้ปัญหา
29 ต.ค. 2565

สหกรณ์ฯ คลองจั่น เร่งหาเงิน 1 หมื่นล้าน ขอตั้งคณะกรรมร่วม 3 ฝ่าย แก้ปัญหา
รายงานข่าวจากสหกรณ์เครดิตยูเนี่ยนคลองจั่น (สคจ.) เปิดเผยถึงความคืบหน้าการปฏิบัติตามแผนฟื้นฟูกิจการ ว่า สหกรณ์ฯ ประกาศชาระหนี้งวดที่ 2/2559 ตามแผนฟื้นฟูกิจการในวันที่ 23 ธ.ค. 2559 เป็นต้นไป ทั้งวิธีรับเงินสดที่สำนักงานคลองจั่น และโอนเงินเข้าบัญชีธนาคารพาณิชย์
อย่างไรก็ตาม ยอมรับว่า การจัดหาแหล่งเงินทุนจากภาครัฐเพื่อการฟื้นฟู 1 หมื่นล้านบาท ยังติดขัดการพิจารณาสนับสนุนเงินกู้จากธนาคารรัฐ โดยปลัดกระทรวงเกษตรและสหกรณ์ในฐานะประธานคณะกรรมการอำนวยการขับเคลื่อนแผนฟื้นฟูกิจการ จึงเตรียมจัดตั้งคณะทำงานร่วม 3 หน่วยงาน คือ กระทรวงการคลัง ธนาคารแห่งประเทศไทย (ธปท.) และกรมส่งเสริมสหกรณ์ เพื่อหาแนวทางจัดหาเงิน
ด้านความคืบหน้าคดีความนั้น สคจ.ฟ้องชนะคดีแพ่ง 2 คดี ที่ศาลมีคำพิพากษาให้นายศุภชัย ศรีศุภอักษร และพวก ชดใช้ชาระเงินหรือทรัพย์คืน พร้อมดอกเบี้ย 7.5% ต่อปี ในคดี พ.736/2557 ทุนทรัพย์ฟ้อง 818.79 ล้านบาท และคดี พ.1674/2557 ทุนทรัพย์ฟ้อง 3,811 ล้านบาท ขณะเดียวกันกรมสอบสวนคดีพิเศษ (ดีเอสไอ) และอัยการสั่งฟ้องและให้ความเห็นสั่งฟ้อง พร้อมนัดฟังคำสั่งฟ้องคดีอาญาต่อนาย ศุภชัย ศรีศุภอักษร และพวก ในหลายคดี
นอกจากนี้ กองทุนคณะลูกศิษย์ วัดพระธรรมกาย จะคืนเงินให้ สคจ. ชุดที่ 2 อีก 370.78 ล้านบาท กำหนด ชาระ 18 งวด ใน 18 เดือน ตามที่เจรจาตกลงไว้